Անժելիկա Վառում

Անժելիկա Վառում (, իսկական անունը՝ Մարիա Յուրևնա Վառում (), ), ռուս և խորհրդային էստրադային երգչուհի, դերասանուհի, ՌԴ վաստակավոր արտիստ (2011), Էստրադայի գործիչների միջազգային միության անդամ։

Երգչուհու առաջին՝ «Good Bye, мой мальчик» ալբոմը թողարկվել է 1991 թվականին, որից հետո թողարկվել են ևս 13 ալբոմներ։ Նրա 60-ից ավելի երգեր դարձել են հիթ և պարբերաբար հնչում են տարբեր ռադիոալիքներով։

Կենսագրություն 
Մարիա Վառումը ծնվել է 1969 թվականի մայիսի 26-ին Լվովում՝ կոմպոզիտոր Յուրի Վառումի (1949—2014) ու թատերական ռեժիսոր Գալինա Շապովալովայի ընտանիքում։

Մարիան դաշնամուրի դիմաց նստել է 5 տարեկանից, իսկ կիթառը ձեռքը վերցրել է դպրոցական տարիներին։ Արդեն ավարտական տարիներին նա դպրոցական թատրոնի հետ գնում էր հյուրախաղերի՝ կիթառի վրա նվագելուն զուգահեռ ուկրաինական ազգային երգեր կատարելով։

Դպրոցն ավարտելուց հետո նա ընդունվեց Մոսկվայի Բորիս Շուկշինի անվան թատերական ինստիտուտը, բայց չկարողացավ քննությունները հանձնել ուկրաինական ակցենտի պատճառով։ Դրանից հետո նա սկսեց աշխատել հոր ակումբում որպես հետին պլանի երգիչ։ Մի քանի տարի նա հանդես էր գալիս որպես հետին պլանի երգչուհի մի շարք էստրադային երգիչների համար։

1990 թ. հոր խնդրանքով ձայնագրել է «Կեսգիշերային կովբոյ» () երգը, որ շատ կարճ ժամանակում տարածվեց ու սիրվեց։ Հաջողություն ունեցավ նաև Վառումի առաջին ձայնասկավառակը՝ «Good Bye, мой мальчик» (1991)։

Երկու տարի անց Անժելիկան ձայնագրեց «Լյա-լյա-ֆա» () ձայնասկավառակը, որը կարճ ժամանակում դարձավ հանրահայտ։ Այն ընդգրկում էր 11 երգ, այդ թվում՝ «Նկարիչը, որ նկարում էր անձրև» (), որի համար ռեժիսոր Օլեգ Գուսևը նկարահանեց Անժելիկայի առաջին տեսահոլովակը։

1995 թվականի սկզբին թողարկվեց «Ընտրյալներ» ձայնասկավառակը, որոշ ժամանակ անց՝ նույն տարվա վերջում, թողարկվեց «Աշնանային ջազ» () ալբոմը, որը՝ որպես 1995 թվականի լավագույն ալբոմ, արժանացավ «Օվացիա» մրցանակի, համանուն տեսահոլովակը ճանաչվեց տարվա լավագույն տեսահոլովակ, Անժելիկա Վառումը՝ տարվա լավագույն երգչուհի։

Ընտանիք 

 Հայրը — Յուրի Վառում (1949—2014), խորհրդային ու ռուս կոմպոզիտոր։
 Մայրը — Գալինա Շապովալովա, թատրոնի ռեժիսոր։
 Եղբայրը — Միխայիլ Վառում (ծնվել է 1990 թ.)։
 Առաջին ամուսինը — Մաքսիմ Նիկիտին, Անժելիկայի նախկին համադասարանցին։ Նրանք աշխատել են միասին և ամուսնացած են եղել 8 տարի։
 Երկրորդ ամուսինը— Լեոնիդ Ագուտին (ծնվել է 1968 թ. հուլիսի 16-ին), ռուս երգիչ, բանաստեղծ-երգահան, կոմպոզիտոր, Ռուսաստանի վաստակավոր արտիստ (2008)։ Նրանք միասին են 1997 թվականից։ Ամուսնացել են 2000 թվականի հուլիսի 14-ին (այլ տվյալներով՝ հուլիսի 18-ին) Ռուսաստանում, սակայն հարսանիքը տեղի է ունեցել Վենետիկում։
 Դուստրը — Ելիզավետա Վառում(ծնվել է 1999 թ. փետրվարի 9-ին)։ 2003 թվականից ապրում է Մայամիում Անժելիկայի ծնողների ու եղբոր հետ։ Սովորում է քոլեջում։ Ստեղծել է իր ռոք խումբը՝ «Without Gravity» (), որի հետ ելույթ է ունենում դպրոցական համերգներում, խմբի համար գրում է երաժշտություն, նվագում է կիթառ։

Արվեստ

Սկավառակներ 
 1991 — Good bye, мой мальчик ()
 1993 — Ля-ля-фа ()
 1995 — Избранные ()
 1995 — Осенний джаз ()
 1996 — В двух минутах от любви ()
 1996 — Зимняя вишня ()
 1998 — Только она… ()
 1999 — The Best ()
 2000 — Служебный роман ()
 2002 — Стоп, любопытство ()
 2007 — Музыка ()
 2009 — Если он уйдет ()
 2013 — Сумасшедшая ()

Տեսահոլովակներ

Ֆիլմագրություն 
 1992 — Ջուլիա
 1995 — Հին երգեր գլխավորի մասին (երաժշտական հեռուստաֆիլմ)
 1996 — Հին երգեր գլխավորի մասին 2 (երաժշտական հեռուստաֆիլմ)
 1997 — Հին երգեր գլխավորի մասին 3 (երաժշտական հեռուստաֆիլմ)
 1998 — Հին երգեր գլխավորի մասին 4 (երաժշտական հեռուստաֆիլմ)
 1999 — Երկինքն ալմաստների մեջ— Վիկա
 1999 — Դ. Դ. Գ. Դետեկտիվ Դուբրովսկու գործը — Լենա Պոսադսկայա
 2000 — Հին երգեր գլխավորի մասին. հետգրություն (երաժշտական հեռուստաֆիլմ)
 2003 — Կամենսկայա- 3. երբ աստվածները ծիծաղում են — Սվետլանա Մեդվեդևա
 2005 — 12 աթոռ
 2006 — Առաջին շտապօգնություն
 2008 — 2008 ամանորյա գիշերն Առաջինում
 2009 — 2009 ամանորյա գիշերն Առաջինում
 2010 — Գեղեցկությունը պահանջում է...

Ծանոթագրություններ

Արտաքին հղումներ 
 Անժելիկա Վառումի պաշտոնական կայքը // avarum.ru
 Անժելիկա Վառում  // moskva.fm
 Անժելիկա Վառում  // reverbnation.com
 Անժելիկա Վառում  // promodj.com
 Անժելիկա Վառումը «Красная Звезда» կայքում // redstarmusic.ru
 Անժելիկա Վառումի երգերի տեքստերը // musictxt.ru

Ռուս երգչուհիներ
Ռուս դերասանուհիներ
Ռուսաստանի Դաշնության վաստակավոր արտիստներ
«Ոսկե գրամաֆոն» մրցանակի դափնեկիրներ
21-րդ դարի երգչուհիներ
«Ճայ» մրցանակի դափնեկիրներ
Բանաստեղծներ այբբենական կարգով